CELEX: 32008D0662
Language: ro
Date: 2008-08-01 00:00:00
Title: 2008/662/CE: Decizia Comisiei din 1 august 2008 de modificare a Deciziei 2007/27/CE în ceea ce privește prelungirea perioadei de aplicare a acesteia [notificată cu numărul C(2008) 3995] (Text cu relevanță pentru SEE)

12.8.2008   
            
            
               RO
            
            
               Jurnalul Oficial al Uniunii Europene
            
            
               L 215/9
            
         
      DECIZIA COMISIEI
   
   din 1 august 2008
   de modificare a Deciziei 2007/27/CE în ceea ce privește prelungirea perioadei de aplicare a acesteia
   [notificată cu numărul C(2008) 3995]
   (Text cu relevanță pentru SEE)
   (2008/662/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Tratatul de aderare a Bulgariei și a României,
   având în vedere Actul de aderare a Bulgariei și a României, în special articolul 42,
   întrucât:
   
               (1)
            
            
               Decizia 2007/27/CE a Comisiei din 22 decembrie 2006 de adoptare a anumitor măsuri tranzitorii privind livrările de lapte crud unităților de prelucrare și prelucrarea acestui lapte crud în România având în vedere cerințele Regulamentelor (CE) nr. 852/2004 și nr. 853/2004 ale Parlamentului European și ale Consiliului (1) stabilește liste ale unităților de prelucrare a laptelui din România care respectă cerințele structurale prevăzute în Regulamentul (CE) nr. 852/2004 (unități conforme) și sunt autorizate să primească și să prelucreze lapte crud care nu respectă dispozițiile Regulamentului (CE) nr. 853/2004 (lapte neconform). Decizia în cauză expiră la 30 iunie 2008.
            
         
               (2)
            
            
               În România a crescut proporția de lapte crud care respectă cerințele de igienă stabilite în Regulamentul (CE) nr. 853/2004 și care este livrat unor unități conforme. Cu toate acestea, o parte din laptele crud de vacă colectat în România rămâne în continuare lapte neconform. Prin urmare, ar trebui prelungită perioada de valabilitate a Deciziei 2007/27/CE.
            
         
               (3)
            
            
               Prin urmare, Decizia 2007/27/CE ar trebui modificată în consecință.
            
         
               (4)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   La articolul 7 al doilea paragraf din Decizia 2007/27/CE, data de „30 iunie 2008” se înlocuiește cu data de „31 decembrie 2009”.
   Articolul 2
   Prezenta decizie se adresează statelor membre.
   
      Adoptată la Bruxelles, 1 august 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 8, 13.1.2007, p. 45. Decizie modificată ultima dată prin Decizia 2008/452/CE (JO L 158, 18.6.2008, p. 58).